Ο **Ιωάννης Γουλιέλμος**, γερμ. Johann Wilhelm (28 Μαΐου 1562 - 25 Μαρτίου 1609) από τον Οίκο του Λα Μαρκ ήταν δούκας των Γύλιχ, Κλέβης, Μπεργκ και κόμης των Λα Μαρκ, Ράβενσμπεργκ.

O θυρεός του Ιωάννη Γουλιέλμου: επάνω (από αριστερά προς τα δεξιά) ο μέλας λέων του Γύλιχ, ο θυρεός της Κλέβης, ο ερυθρός λέων του Μπεργκ. Κάτω: οι θυρεοί του Λα Μαρκ και δεξιά του Ράβενσμπεργκ.

Βιογραφία
---------

Ήταν ο δευτερότοκος γιος του Γουλιέλμου, δούκα των Γύλιχ, Κλέβης, Μπεργκ & κόμη των Λα Μαρκ, Ράβενσμπεργκ και της Μαρίας των Αψβούργων, κόρης του Φερδινάνδου Α΄, αρχιδούκα της Αυστρίας και βασιλιά της Γερμανίας. 

Μεγάλωσε και εκπαιδεύτηκε στο Ξάντεν. Το 1574 έγινε επίσκοπος του Μύνστερ. Το επόμενο έτος ο μεγαλύτερος αδελφός του απεβίωσε από ευλογιά σε ηλικία 20 ετών και ο Ιωάννης Γουλιέλμος έγινε διάδοχος. Το 1592 διαδέχθηκε τον πατέρα του στα τρία ενωμένα δουκάτα, που ήταν ελεύθερα φεουδαρχικά από τον βασιλιά της Γερμανίας. Είχε νοητική ασθένεια και τον θεράπευε ο γιατρός του, Φραντσέσκο Μαρία Γκουάτσο. Το 1609 απεβίωσε σε ηλικία 49 ετών άτεκνος. Ανάμεσα στα πρόσωπα της Αυλής του ήταν ο συνθέτης Κόνραντ Χάγκιους. 

Τη διαδοχή διεκδίκησαν δύο εξαδέλφια του: η μεγαλύτερη αδελφή του Μαρία Ελεονόρα, σύζυγος του Αλβέρτου Φρειδερίκου των Χοεντσόλερν, δούκα της Πρωσίας είχε αποβιώσει το προηγούμενο έτος και είχε μόνο κόρες, από τις οποίες η πρώτη, η Άννα των Χοεντσόλερν, Προτεστάντης -σύζυγος του Ιωάννη Σιγισμούνδου, εκλέκτορα του Βρανδεμβούργου- διεκδίκησε τα δουκάτα. Η δεύτερη αδελφή του, Άννα του Λα Μαρκ, σύζυγος του Φίλιππου Λουδοβίκου του Βίττελσμπαχ, κόμη του Παλατινάτου-Νόιμπουργκ, είχε πρώτο γιο τον Βόλφγκανγκ Γουλιέλμο, Καθολικό, που επίσης διεκδίκησε τα δουκάτα. 

Έτσι ξεκίνησε ο Πόλεμος για τη Διαδοχή του Γύλιχ (1609-14), που έγινε μέρος του Τριακονταετούς Πολέμου (1618-48), που προκλήθηκε από κλιμακούμενες θρησκευτικές αντιπαραθέσεις. Τελικά η Άννα των Χοεντσόλερν, σύζυγος του εκλέκτορα του Βρανδεμβούργου, έλαβε το δουκάτο του Γύλιχ και την κομητεία του Λα Μαρκ, ενώ ο Βόλφγκανγκ Γουλιέλμος, κόμης του Παλατινάτου-Νόιμπουργκ έλαβε τα δουκάτα Γύλιχ & Μπεργκ.

Τα δουκάτα ποδοπατήθηκαν από τους πολέμους και απώλεσαν πολύ από τον μυθώδη πλούτο τους, για τον οποίο ήταν διάσημα τον καιρό του Γουλιέλμου.

Οικογένεια
----------

Νυμφεύτηκε πρώτα την Ιακωβαία των Τσέρινγκεν, κόρη του Φιλιβέρτου μαργράβου του Μπάντεν-Μπάντεν.

Το 1597 απεβίωσε η Ιακωβαία και ο Ιωάννης-Γουλιέλμος έκανε δεύτερο γάμο με την Αντωνία, κόρη του Καρόλου Γ΄ δούκα της Λωρραίνης. Δεν απέκτησε απογόνους από τους γάμους του.

Παραπομπές
----------

1. ↑  www.deutsche-biographie.de/sfz70272.html. Ανακτήθηκε στις 9  Οκτωβρίου 2017.
2. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
3. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 4  Μαρτίου 2020.
4. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. jkb. Ανακτήθηκε στις 16  Οκτωβρίου 2020.
5. 1 2  p4298.htm#i42978. Ανακτήθηκε στις 7  Αυγούστου 2020.
6. ↑  WIAG-Pers-EPISCGatz-20400-001.
7. ↑  Wim Janse, Barbara Pitkin The Formation of Clerical And Confessional Identities in Early ... 2006 - Page 400 "By then, the Jülich-Kleve succession crisis was already simmering as Wilhelm (1516-92), the old, senile duke was dead, leaving the duchies to his mad and childless son, Johann Wilhelm (1562-1609).10 The details of the succession crisis are ..."
8. ↑  Claudia Swan *Art, Science and Witchcraft in Early Modern Holland* 2005 -- Page 225 "Like Weyer, but nearly half a century later, Guazzo served the court at Cleves; he served as physician to Duke Johann Wilhelm of Cleves (1562-1609), to whom he dedicated his book. "

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 38004841
* LCCN: nr2002011648
* ISNI: 0000 0000 6128 1097
* GND: 129674850
* SELIBR: 213287
* SUDOC: 164333134

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα John William, Duke of Jülich-Cleves-Berg  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |